**FC Honka** on espoolainen jalkapalloseura, jonka naisten edustusjoukkue pelaa Suomen korkeimmalla sarjatasolla Kansallisessa Liigassa.

Honka pelaa kotiottelunsa Tapiolan urheilupuistossa. Seuran organisaatioon kuuluu myös naisten kakkosjoukkue sekä useita juniorijoukkueita sekä aikuisten harrastejoukkueita. Hongan B-tytöt pelaavat SM-sarjassa.

Historia
--------

Seura perustettiin alun perin vuonna 1957 yleisseurana nimellä Tapion Honka. Vuonna 1975 lajit erkanivat emoseurasta omiksi seuroikseen, ja jalkapallotoiminta erkani emoseurasta. Jalkapalloseuran nimeksi tuli FC Honka. Sen virallinen perustamispäivämäärä on 17. marraskuuta 1975. Naisten joukkue perustettiin seuraan vuonna 1976. 

### Kotimaiset sarjat

Honka pelasi ensimmäistä kertaa silloisessa naisten SM-sarjassa kaudella 2003 ja säilytti paikkansa karsintojen kautta. Vuonna 2006 naiset pelasivat neljännen kauden SM-sarjassa ja voittivat ensimmäisen mestaruutensa. Mestaruus varmistui 8. lokakuuta 2006 SC Raisiota vastaan pelatussa ottelussa, jonka Honka voitti 1–0. Honka uusi mestaruutensa kaudella 2007 pelaten mestaruuden ratkaisseessa ottelussa HJK:n kanssa 3–3, mikä riitti mestaruuteen. Honka uusi mestaruutensa jo kolmannen kerran peräkkäin kaudella 2008 peräti 13 pisteen erolla toiseksi yltäneeseen HJK:hon.

Vuonna 2017 joukkue pääsi juhlimaan Naisten Liigan mestaruutta yhdeksän vuoden tauon jälkeen, kun se voitti Suomen mestaruuden yläloppusarjan viimeisessä pelissä, vain pisteen erolla PK-35 Vantaaseen. Ottelu pelattiin ISS-stadionilla ja päättyi 0–1 Hongan hyväksi. Joukkue on ollut sarjassa hopealla vuonna 2009 ja pronssilla vuosina 2011, 2013 ja 2016. Kaudella 2018 joukkueen sijoitus Naisten Liigassa oli neljäs, kun se hävisi pronssimitalin ratkaisseen ottelun Ahvenanmaalla Åland Unitedia vastaan 2–0. Kaudella 2021 FC Honka sijiottui kuudenneksi Kansallisessa liigassa. 

Honka on voittanut naisten Liigacupin vuosina 2007 ja 2008. Suomen Cupin Honka voitti vuosina 2009, 2014 ja 2015 sekä pelasi loppuottelussa häviävänä osapuolena vuonna 2016.

### Kansainväliset ottelut

Vuonna 2007 Honka osallistui UEFA-cupiin. Färsaarilla pelatulla ensimmäisellä kierroksella Honka jäi toiseksi, hävittyään lohkon voittajalle, islantilaiselle Valurille lisäaikamaalilla 1–2. Honka osallistui myös vuonna 2008 UEFA-cupiin. 

Vuonna 2018 Honka pelasi jälleen kansainvälisiä pelejä selvittyään Liettuassa pelatusta karsintaturnauksesta jatkoon ja Naisten Mestarien Liigaan. Karsintaturnauksessa joukkue pelasi kolme peliä: Gintra (LT) - FC Honka 1–1, FC Honka - NSA Sofia (BG) 5–0 ja EBS Skála (FRO) - FC Honka 0–7, varmistivat joukkueen pääsyn karsintasarjan parhaana lohkokakkosena jatkoon. Karsintalohkoja oli yhteensä 10. Jatkoon pääsi lohkovoittajien lisäksi kaksi parasta kakkosta. Pudotuspeleissä Hongan vastustajaksi arvottiin FC Zürich Frauen ja otteluparin kotiottelu pelattiin Telia 5G Arenalla 12.9.2018. Ottelu päättyi melko tasaisen kamppailun jälkeen vastustajalle 0–1. Vierasottelu pelattiin Zürichissä 27.9. jonka FC Zürich voitti maalein 5–1.

Saavutukset
-----------

* SM-kulta: 2006, 2007, 2008, 2017
	+ SM-hopea: 2009, 2019
	+ SM-pronssi: 2011, 2013. 2016
* Suomen Cupin mestaruus: 2009, 2014, 2015
* Liigacupin mestaruus: 2007, 2008

Joukkue kaudella 2023
---------------------

*Tilanne 6.7.2023*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
| 1 | M | Suomi | Sofia Manner |
| 2 | P | Suomi | Aino Nurmi |
| 4 | P | Suomi | Daniela Sandås |
| 5 | P | Suomi | Sanra Pulliainen |
| 6 | K | Suomi | Ida Heikkinen |
| 7 | P | Suomi | Saara Lappalainen |
| 8 | H | Suomi | Aino Vuorinen |
| 9 | H | Suomi | Elli Seiro |
| 10 | H | Suomi | Jasmin Leppioja |
| 13 | H | Suomi | Ada Eronen |
| 15 | P | Suomi | Inka Kaivola |

 |  | 

| Nro | Paikka | Pelaaja |
| --- | --- | --- |
| 16 | P | Suomi | Iida Laine |
| 17 | K | Suomi | Matilda Kuusniemi Fishwick |
| 19 | K | Kanada | Dakota Chan |
| 22 | P | Suomi | Annika Idman |
| 23 | H | Suomi | Noora Juusela |
| 28 | K | Suomi | Eevi Sutela |
| 30 | H | Yhdysvallat | Jackie Altschuld |
| 33 | H | Suomi | Wilma Sjöholm |
| 34 | P | Suomi | Venla Lamberg |
| 42 | P | Suomi | Noora Hämäläinen |
| 70 | M | Suomi | Veera Tammi |
| 88 | P | Suomi | Nana Yang |

 |

Lähteet
-------

1. 1 2  Tietoa FC Honka Naiset.  Arkistoitu 7.5.2013. Viitattu 23.1.2013.
2. ↑  Aikuiset FC Honka ry.  Arkistoitu 20.4.2014. Viitattu 20.4.2014.
3. ↑  Juniorit FC Honka ry.  Arkistoitu 20.4.2014. Viitattu 20.4.2014.
4. ↑  Veikkausliigan verkkonäyttely: FC Honka Urheilumuseo.fi.  Arkistoitu 20.7.2011. Viitattu 24.5.2014.
5. 1 2 3  Finland – List of Women League First Level Tables RSSSF. Viitattu 20.4.2014. (englanniksi)
6. ↑  FC Honka eteni naisten Mestarien liigan pudotuspeleihin – murskasi färsaarelaiset täysin *yle.fi*. Viitattu 3.2.2019.
7. ↑  FC Hongalle kohtalainen arpa Mestarien liigassa – ensimmäisellä pudotuspelikierroksella vastassa sveitsiläisjoukkue *yle.fi*. Viitattu 3.2.2019.
8. ↑  FC Honka taipui FC Zürich Frauenille Mestarien liigan pudotuspelien ensimmäisessä ottelussa – näin ottelu eteni *yle.fi*. Viitattu 3.2.2019.
9. ↑  FC Honka lähtee hakemaan vierasvoittoa ja jatkopaikkaa Sveitsistä: "Emme voisi olla paremmassa vireessä" *yle.fi*. Viitattu 3.2.2019.
10. ↑  Honka jäi jalkoihin Sveitsissä – Mestarien liigan taival katkesi avauskierrokselle *yle.fi*. Viitattu 3.2.2019.
11. ↑  Finland – List of Women Champions RSSSF. Viitattu 20.4.2014.
12. ↑  Finland – List of Women Cup Finals RSSSF. Viitattu 20.4.2014.
13. ↑  Finland – Women League Cup Finals RSSSF. Viitattu 20.4.2014.

Aiheesta muualla
----------------

* FC Hongan sivusto
* FC Honka Naiset
* FC Honka Naisten Liigan sivustolla (Arkistoitu – Internet Archive)
* FC Honka Euroopan jalkapalloliiton sivustolla (englanniksi)